చెన్నై: శశికళ సారథ్యంలోని అన్నాడీఎంకే (అమ్మ), పన్నీర్ సెల్వం నేతృత్వంలోని అన్నాడీఎంకే పురట్చి తలైవి అమ్మ పార్టీల విలీనంపై మాజీ ముఖ్యమంత్రి పన్నీర్ సెల్వం స్పష్టత ఇచ్చారు. శశికళ, ఆయన మేనల్లుడు టీటీవీ దినకరన్ పార్టీలో ఉన్నంత వరకూ రెండు పార్టీల విలీనం ప్రసక్తే లేదని ఆయన చెప్పారు. అమ్మ (జయలలిత) అధికారంలో ఉన్నంత కాలం శశికళ కుటుంబాన్ని పాలనలో దూరంగా ఉంచారని, శశికళ కుటుంబ సభ్యులు పార్టీలో ఉన్నంత వరకూ చర్చలు జరిపేది లేదని ఆయన అన్నారు. అన్నాడీఎంకే ప్రధాన కార్యదర్శిగా శశికళ నియామకం చట్టవిరుద్ధమని పేర్కొనాలంటూ దాఖలు చేసిన పిటిషన్ ఈసీ విచారణ ముందు ఉందన్నారు. ఆర్కే నగర్ నియోజకవర్గంలో ఓటుకు రూ.4000 పంచారన్న అవినీతి అంశం కూడా ఈసీ విచారణలో ఉందని తెలిపారు. 'అమ్మ (జయలలిత) చనిపోయేంతవరకూ దినకరన్ పార్టీ సభ్యుడు కూడా కాదు. అన్నాడీఎంకే ఆఫీస్ బేరర్ల ఎన్నికలు చట్టవిరుద్ధం' అని ఓపీఎస్ అన్నారు. ఒకే కుటుంబం (శశకళ) పాలనలో పార్టీ ఉండటం కుదరదని తేల్చిచెప్పారు. తమ డిమాండ్లపై ఆయన స్పందిస్తూ, జయలలిత మృతిపై న్యాయవిచారణ జరిపించాలన్నది తమ తొలి డిమాండ్ అని అన్నారు. పార్టీ ప్రధాన కార్యదర్శిగా శశికళ నియామకం చట్టవ్యతిరేకమైనందను ఆ నియామకాన్ని అంగీకరించేది లేదని, కుటుంబపాలన తమకు ఆమోదయోగ్యం కాదని తేల్చిచెప్పారు. పార్టీ ప్రతిష్టను దినకరన్ దిగజార్చారని, అది ఎంతమాత్రం తాము చూస్తూ సహించేది లేదని స్పష్టం చేశారు. కాగా, పన్నీర్ సెల్వం ముందస్తు షరతులను తాము స్వాగతించమని ముఖ్యమంత్రి ఎడప్పాడి కె.పళనిస్వామి ఇంతకుముందు చెప్పారు. అయితే రెండు వర్గాల విలీనం అశంపై చర్చలకు శశికళ వర్గం ఒక కమిటీని ఏర్పాటు చేసినట్టు పన్నీర్ సెల్వం మంగళవారం ఉదయం తెలిపారు. పది మంది సభ్యుల కమిటీకి పళనిస్వామి సారథ్యం వహిస్తారని, ఆ కమిటీ పన్నీర్ సెల్వంను కలిసి చర్చలు జరుపుతుందని తెలుస్తోంది.
chennai: sasikala saarathyamlooni annadienke (amma), pannir selvam netrutvamloni annadienke puratchi talaivi amma paarteela vileenampai maji mukhyamantri pannir selvam spashtata icharu. sasikala, aayana menalludu ttv dinakaran paartiiloo unnanta varakuu rendu paarteela vileenam prasakte ledani aayana cheppaaru. amma (jayalalita) adhikaaramlo unnanta kaalam sasikala kutumbaanni paalanalo dooramgaa unchaarani, sasikala kutumba sabhyulu paartiiloo unnanta varakuu charchalu jaripedi ledani aayana annaru. annadienke pradhaana kaaryadarsigaa sasikala niyaamakam chattaviruddhamani perkonaalantuu daakhalu chesina pitition eesee vichaarana mundu undannaaru. aarke nagar niyojakavargamlo otuku roo.4000 panchaaranna avineeti amsam kuudaa eesee vichaaranalo undani telipaaru. 'amma (jayalalita) chanipoyentavarakuu dinakaran party sabhyudu kuudaa kaadu. annadienke offies berarla ennikalu chattaviruddham' ani ops annaru. oke kutumbam (sasakala) paalanalo party undatam kudaradani telchicheppaaru. tama demandlapy aayana spandistuu, jayalalita mrutipai nyaayavichaarana jaripinchaalannadi tama toli demand ani annaru. party pradhaana kaaryadarsigaa sasikala niyaamakam chattavyatirekamainandanu aa niyaamakaanni angeekarinchedi ledani, kutumbapaalana tamaku aamodayogyam kaadani telchicheppaaru. party pratishtanu dinakaran digajaarchaarani, adhi entamaatram taamu chustuu sahinchedi ledani spashtam chesaru. kaga, pannir selvam mundastu sharatulanu taamu swaagatinchamani mukhyamantri edappadi ke.palaniswamy intakumundu cheppaaru. ayithe rendu vargala vileenam asampai charchalaku sasikala vargam oka kamiteeni erpaatu chesinattu pannir selvam mangalavaaram udayam telipaaru. padi mandi sabhyula kamiteeki palaniswamy saarathyam vahistaarani, aa commity pannir selvamnu kalisi charchalu jaruputundani telustondi.